钦定古今图书集成/明伦汇编/交谊典/第031卷 > 宋胡大初昼帘绪论 > 《谕属文》明·罗伦
## 钦定古今图书集成/明伦汇编/交谊典/第031卷 > 宋胡大初昼帘绪论 > 《谕属文》明·罗伦

圣主治天下，守令是重焉，以其亲民也。夫亲民莫如
令，其次莫如守。令父母于一邑，守父母于一郡，所以
父母云者，以爱民如子，民亦爱之如父母也。所以爱
民如子者，知其饥而食之焉，知其寒而衣之焉，知其
劳苦而逸之焉，知其利而与之兴焉，知其害而与之
去焉，知其贤而优之焉，知其不肖而教之焉。四境之
内，吾民之好恶无不知而从之焉，然后可谓爱民如
子也。吾爱之如子，分之当然也，初何心于彼之服也？
而为吾民者，生则爱而戴之，死则尸而祝之，流芳竹
帛，垂范百世，如古之龚黄卓鲁者，真民之父母也。今
人之心岂异于古人哉？方其含𫗦畎亩，鼓箧庠序，见
贪墨贼民者，辄攘臂切齿而愤之，高谈击节，真可翱
翔古人而犬彘若辈也。及一旦绾铜章、佩墨绶以临
民，上则势利之薰炙，妻子之浸灌，淫朋比友之怂恿
附和，则前日之良心死而贪心生矣。如倚门之妖，如
负嵎之虎，如驱羊之狼，吮膏啖体，肆然不知其可耻
且恶也。囊帛匮金，居则连屋，水则连舟，陆则连车，以
买官则连爵，以买田，则连阡，以买居则大厦连云，以
买肥甘则方丈连味，以买姬妾则粉黛连室，以买服
用玩好则珠玉锦绣连箱，如此而已矣。殊不思之，七
尺之躯，一日之享，米不过一升，肉不过一豆，酒不过
一瓢，冬不过一裘，夏不过一葛。为吾身则身外皆长
物也；为子孙则子孙不能保而有也；为昆弟婚友则
刑辟“戮辱，昆弟婚友不能免也。噫所以求仕者，以其
尊且荣也；不知所以尊且荣者，不在富与贵，而在功
与德也。”金、张、许、史，视龚、黄、卓、鲁何如哉？迺计不出此
而出彼，何也？卒使正士羞与同朝，正人羞与同乡，正
朋羞与同门，族人羞与同宗，至其远裔子孙，亦羞以
为祖。快欲于一朝，而流秽于千载，何其愚之甚也！为
吾属者，尚监于兹，以诚存心，以廉律己，以俭制用，以
公照物，以恕待人以勤厉事，以敬事上，以严肃下，以
和睦僚，以仁恤民，以宽容众，则庶乎矣。《诗》曰：“靖共尔